als_Latn dik_Latn ron_Latn
Atletico në çerek-finale (Video)Publikuar 2 weeks ago në Telegrafi
Madrilenët e mbështetur nga mijëra tifozë të zjarrtë e filluan takimin duke insistuar të gjejnë gol të hershëm, mirëpo gjermanët e organizuar mirë nuk lëshonin pe.
Sidoqoftë, rezultati i zhbllokua në minutën e 26-të të takimit përmes Mario Suarez, goditja e të cilit përfundoi në portë me devijimin e Toprak.
Deri në fund të pjesës së parë, madrilenët shtuan edhe më shumë presionin ndaj gjermanëve, por rrjetat nuk u tundën më. Në pjesën e dytë përsëri ishin madrilenët ata që e kontrollin në tërësi tempon e lojës, dhe shpeshherë krijonin raste të rrezikshme për gjermanët, por pa konkretizim.
Deri në përfundim të kohës së rregullt, Los Colchoneros nuk arritën të sigurojnë golin e kualifikimit dhe kështu ndeshja shkoi në vazhdime. Në pjesën e parë të vazhdime të dyja skuadrat shtuan intensitetin e lojës duke kërkuar golin e fitores, mirëpo asnjëra nuk pati ndonjë rast për t’u përmendur dhe kështu gjithçka mbeti për t’u vendosur në pjesën tjetër.
Me të filluar pjesa e dytë e vazhdimeve, Arda Turan i dha një pasim maestral Raul Garcias, i cili dërgoi një goditje të fortë në portë, mirëpo portieri kundërshtar bëri një pritje madhështore për t’ia mohuar golin spanjollit.
Rast të mirë për gol pati edhe Simon Rolfes(110’), i cili për pak sa nuk befasoi portierin Jan Oblak nga 35 metra distancë. Sidoqoftë, as pas vazhdimeve nuk pat gola dhe ndeshja u desh të vendosej pas ekzekutimit të penalltive.
Në ekzekutimin e penalltive, madrilenët u treguan më të saktë dhe fituan me rezultat 3-2 për t’u kualifikuar në çerek-finale të Ligës së Kampionëve./Telegrafi/
als_Latn als_Latn als_Latn als_Latn als_Latn als_Latn als_Latn als_Latn